CELEX: 31986R0253
Language: el
Date: 1986-02-04 00:00:00
Title: Κανονισμός (ΕΟΚ) αριθ. 253/86 της Επιτροπής της 4ης Φεβρουαρίου 1986 για τον καθορισμό της ελάχιστης εγγυημένης τιμής για τις σαρδέλες του Ατλαντικού

Avis juridique important

|

31986R0253

Κανονισμός (ΕΟΚ) αριθ. 253/86 της Επιτροπής της 4ης Φεβρουαρίου 1986 για τον καθορισμό της ελάχιστης εγγυημένης τιμής για τις σαρδέλες του Ατλαντικού  

Επίσημη Εφημερίδα αριθ. L 031 της 06/02/1986 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 253/86 ΤΗΣ ΕΠΙΤΡΟΠΗΣ  της 4ης Φεβρουαρίου 1986  για τον καθορισμό της ελάχιστης εγγυημένης τιμής για τις σαρδέλες του Ατλαντικού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3117/85 του Συμβουλίου της 4ης Νοεμβρίου 1985 για τη θέσπιση των γενικών κανόνων σχετικά με τη χορήγηση εξισωτικών αποζημιώσεων για τις σαρδέλες (1), και ιδίως το άρθρο 4,  Εκτιμώντας:  ότι το άρθρο 2 παράγραφος 1 του κανονισμού (ΕΟΚ) αριθ. 3117/85 προβλέπει τη χορήγηση αντισταθμιστικής αποζημίωσης για τους παραγωγούς σαρδελών του Ατλαντικού στην Κοινότητα με τη σύνθεσή της πριν από την 1η Ιανουαρίου 1986, οι οποίοι πωλούν τα προϊόντα τους σε τιμή χαμηλότερη από την ελάχιστη εγγυημένη τιμή·  ότι το άρθρο 2 παράγραφος 3 του κανονισμού (ΕΟΚ) αριθ. 3117/85 προβλέπει ότι η ελάχιστη εγγυημένη τιμή ισούται με την τιμή απόσυρσης που ισχύει το τελευταίο πριν από την προσχώρηση έτος, διορθωμένης σύμφωνα με την ενδεχόμενη αναπροσαρμογή που εφαρμόζεται στην τιμή προσανατολισμού για την επομένη περίοδο·  ότι οι τιμές προσανατολισμού της αλιευτικής περιόδου 1986 καθορίστηκαν για τα εν λόγω προϊόντα από τον κανονισμό (ΕΟΚ) αριθ. 3602/85 του Συμβουλίου (2)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ελάχιστη εγγυημένη τιμή που προβλέπεται στο άρθρο 2 του κανονισμού (ΕΟΚ) αριθ. 3117/85 καθορίζεται σε ECU ανά τόνο, για την περίοδο 1986, ως εξής:  (σε ECU ανά τόνο)  Ολόκληροι ιχθείς  1.2.3 //  //  //  // Μέγεθος   // Έξτρα, Α   // Β   //    //  //   // 1   // 251   // 160   // 2   // 251   // 160   // 3  // 388   // 160   // 4   // 251   // 160   //    //   //  Οι κατηγορίες φρεσκότητας, μεγέθους και παρουσίασης είναι αυτές που καθορίζονται κατ' εφαρμογή του άρθρου 2 του κανονισμού (ΕΟΚ) αριθ. 3796/81 του Συμβουλίου (3).  Άρθρο 2  Ο παρών κανονισμός αρχίζει να ισχύει την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Φεβρουαρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 297 της 9. 11. 1985, σ. 1.  (2) ΕΕ αριθ. L 344 της 21. 12. 1985, σ. 1.  (3) ΕΕ αριθ. L 379 της 31. 12. 1981, σ. 1.